**Instruks - Kollektør**

* Får tilsendt program for gudstjenesten fra forrettende prest senest fredagen før (på mail). Her står det hvilken type gudstjeneste det er, hvor mange dåp, hvilken type nattverdutdeling og annen relevant informasjon.
* Om mulig: Møte kl 10.15 til felles gjennomgang
* Avtale fordeling av rommet med andre kollektører
* Gå fram til alter under siste salmevers (sjekk antall vers i salmen før gudstjenesten slik at man vet hva som er siste vers)
* Stå vendt mot alter og hold posene til takkebønn er bedt.
* Når takkebønn er bedt - gi fra seg posene til presten.
* Kirketjener og kollektør henter posene umiddelbart etter gudstjenesten. Begge to skal ha kontantene under oppsyn fram til de er lagt i forseglet pose i dropsafe i menighetssenteret. Rutine for opptelling (laminert) ligger i «brettet» med gudstjenesteboken på forværelset på menighetssenteret. Følg rutinen nøye. Husk dato, 2 signaturer, riktig skjema og pose.
* Dersom det ikke skulle være kirketjener tilstede, påse at pengene blir deponert i dropsafe – se nærmere om dette i opptellingsrutinen.
* Kollektposene legges i resepsjonen sammen med annet materiell for opptelling.
* **Ved behov for evakuering:** Forrettende prest har hovedansvar. Kollektør har sammen med kirkevert ansvar **for å åpne nødutgang på høyre side (sett bakfra).** Påse at bevegelseshemmede får bistand til å forlate bygget.

**Felles informasjon for alle i gudstjenesteteamene**

**I – Mål for gudstjenestene**

* De som kommer kjenner seg godt mottatt og velkomne
* Det skal være lett å orientere seg om dagens program
* God lyd over hele kirken
* Velfungerende teleslynge - og hjelp til de som trenger hjelp med dette
* God estetikk og orden i rommet
* Trygg og god gjennomføring i alle ledd
* Medarbeiderteamet har et felles ansvar for å være oppmerksomme på menneskers behov for ulik tilrettelegging og orden i kirkerommet

**II – Huskeregler**

* Man har selv ansvar for å bytte vakt dersom oppsatt tid ikke passer. Gi beskjed til menighetskontoret på post.nordstrand.oslo@kirken.no eller telefon 23629800 senest tirsdag før gudstjenesten.
* Felles gjennomgang med prest kl 10.15 på menighetskontoret
* Sykdomsforfall eller andre nødvendige bytter etter dette meldes direkte til ansvarlig prest (er det annen prest, kontakt menighetskontoret for kontaktinformasjon):

-Anne Grete Listrøm: al675@kirken.no /41260717

-Åse Maria Haugstad: ah683@kirken.no / 91854942

* *Når vi bruker konfirmanter som ekstra medliturger kan egen oppgave blir redusert til veiledning og støtte for konfirmant.*